**Mihnea Berindei** (født 22. mars 1948 i București, døde 19. juni 2016 i Venezia, Italia) var en rumensk-født fransk historiker og menneskerettighetsaktivist.

Mihnea Berindei var sønn av Dan Berindei (født 1923, per 2017 viseformann av Det rumenske akademi), og Ioana Berindei (1922–2008), datter av Ioan Hudiță, historiker, universitetsprofessor og en stund landbruksminister. Han studerte historie ved Universitetet i București mellom 1966 og 1970, men da han var student på fjerde året, benyttet han seg av et korttidsopphold i Tyrkia til å hoppe av, og bosatte seg i Paris. Der avsluttet han sine historiestudier ved École pratique des hautes etudes (EPHE). Mellom 1971 og 1991 var han tilknyttet École des hautes études en sciences sociales som historiker med spesialfeltet Det osmanske rikets historie. Fra 1991 var han ansatt ved Centre national de la recherche scientifique.

Han var redaksjonsmedlem av fagtidsskriftet *Turcica* (1980-1989), og redaksjonsmedarbeider ved tidsskriftene *L'Alternative* (1979–1985), *L'Autre Europe* (1986–1994) og *Politique Internationale*.

Berindei var også medarbeider av noen vestlige radiostasjoner som kringkastet på rumensk, så som Radio Free Europe, Radio France Internationale og BBC.

Etter den rumenske revolusjonen i 1989 er det blitt kjent at Dan Berindei, Mihneas far, hadde blitt vervet under press som informant av det rumenske hemmelige politiet Securitate i 1962. Ett av hans oppdrag, etter at sønnen hadde bosatt seg i Frankrike, var å besøke ham i Frankrike og prøve å få ham til å slutte å kritisere den rumenske regjeringen. Oppdraget mislyktes ettersom Mihnea ikke lot seg påvirke, og Mihnea brøt etterhvert all kontakt med sin far.

Berindei var gift med Catherine, som han hadde en sønn med, Vlad.

Verv
----

I 1977 var han en av grunnleggerne av den såkalte *Komitéen for bekyttelse av menneskerettighetene i Romania*, som ble startet i Paris for å støtte den rumenske forfatteren Paul Goma da denne ble arrestert for å ha støttet Charta 77. I 1980 skiftet komitéen navn til *Ligue pour la défense des droits de l'homme en Roumanie* (LDHR) («Ligaen for beskyttelse av menneskerettigheter i Romania»), og Berindei ble dens talsmann og visepresident.

Berindei var også medgrunnlegger av *Opération Villages Roumains* («Operasjon rumenske landsbyer»), som ble startet i Belgia i 1988, og hvis formål var å gjøre verden oppmerksom på Romanias plan å rasere tusenvis av tradisjonelle landsbyer for å bygge nye agro-industrielle landsbyer.

Mellom 1990 og 1992 var Berindei leder av det såkalte *Byrået for informasjon og hjelp til Romania* og 1992 ble han visepresident av foreningen *Est Libertés*.

Han var også medlem av *Presidentkommisjonen til etterforskning av det kommunistiske diktaturet i Romania*, og en av grunnleggerne av *Grupul pentru dialog social* («Meningsutvekslinggruppen»).

Bøker
-----

* *L’Empire ottoman et les pays roumains, 1544 –1545. Etudes et documents*, éd. EHESS - Cambridge, Mass. Harvard Ukrainian Research Institute, Paris, 1987 (sammen med Gilles Veinstein)
* *Roumanie, crise et répression, dossier de l’Alternative, études et documents,* Paris, 1983, 135 p. (sammen med A. Planche)
* *Istoria comunismului din România: documente. Perioada Gheorghe-Gheorghiu-Dej (1945–1965)*, Humanitas, 2009 (medredaktør)

Referanser
----------

1. 1 2 3   fichier des personnes décédées, deces.matchid.io, besøkt 1. januar 2023[Hentet fra Wikidata]
2. 1 2   Autorités BnF, BNF-ID 120826189[Hentet fra Wikidata]
3. ↑   www.ziaruldeiasi.ro[Hentet fra Wikidata]
4. ↑   www.hotnews.ro[Hentet fra Wikidata]
5. ↑   www.radiooltenia.ro[Hentet fra Wikidata]
6. 1 2 3 4  «Istoricul Mihnea Berindei a murit (fișă biografică) – AGERPRES» **(rumensk)**. Arkivert fra originalen 1. oktober 2016. Besøkt 6. juli 2017.
7. ↑  «O viaţă sub semnul dăruirii: Mihnea Berindei - Fundatia Romania Literara». *www.romlit.ro*. Arkivert fra originalen 13. juli 2016. Besøkt 6. juli 2017.
8. 1 2  «Cazul» **(rumensk)**. Arkivert fra originalen 12. oktober 2017. Besøkt 6. juli 2017.
9. ↑  «S-a stins din viață Mihnea BERINDEI, cel mai bun om al fostului Exil românesc». *revista22online.ro*. Arkivert fra originalen 27. oktober 2017. Besøkt 7. juli 2017.
10. 1 2  MACARIE, Adrian. «Mihnea Berindei a murit. Istoricul trăia de peste 45 de ani în Franţa» **(rumensk)**. Besøkt 6. juli 2017.
11. ↑  «Operation Villages Roumains 1989 - 2005». *revista22online.ro*. Arkivert fra originalen 13. juli 2017. Besøkt 6. juli 2017.

Eksterne lenker
---------------

* Mihnea Berindei på WorldCat

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC
 |